### Resumé

Byrådet fastsætter procentsatsen for kirkeskat og dermed størrelsen af kirkeskat. Provstiudvalget ved [adresse]Grene Provsti bestemmer kirkernes udgiftsbehov. På baggrund af det skønnede udgiftsbehov anbefaler Provstiudvalget ved [adresse], at kirkeskatteprocenten for 2026 fastholdes på 0,89 %.

### Sagsfremstilling

Vejle Kommune opkræver kirkeskat på vegne af [adresse].

[adresse] Provsti er underlagt [adresse] valg af statsgaranti eller selvbudgettering. Valget mellem statsgaranti eller selvbudgettering træffes endeligt i forbindelse med 2. behandling af budgettet.

[adresse] Provsti har budgetteret med indtægter fra kirkeskat på baggrund af statsgarantien.

Ved valg af statsgaranti vil udskrivningsgrundlaget for kirkeskatten i 2026 udgøre 21.218,3 mio. kr., hvilket med en kirkeskat på 0,89 % resulterer i et provenu på 188,8 mio. kr.

I 2026 modtager [adresse] desuden 4,4 mio. kr. som efterregulering af kirkeskatten i 2023, hvor Vejle Kommune valgte selvbudgettering.

Indtægten fra kirkeskatten skal dels finansiere de kirkelige kasser m.m., og samtidig skal Vejle Kommune i 2026 opkræve landskirkeskat på 30,9 mio. kr., der tilfalder Kirkeministeriet.

**Mellemværende mellem Vejle Kommune og [adresse]:**

Ultimo 2024 var mellemværendet mellem Vejle kommune og [adresse] 0 kr. Som følge af afrunding budgetteres der i 2026 med en forskydning på 462 kr., så saldoen forventes at være på kr. 462 i Provstiudvalgets favør ved udgangen af 2026.

Mellemværende mellem Vejle Kommune og Provstiudvalget fremgår nedenfor:

![](data:image/jpeg;base64...)

*Figur 1: Opgørelse af mellemværende.*

### Historik

#### Kommunaldirektøren indstiller, den 22. september 2025, punkt 223:

at kirkeskatten fastholdes på 0,89% i 2026.

####

#### Beslutning fra Økonomiudvalget, den 22. september 2025, punkt 223:

Anbefales.

### Beslutning

Godkendt.

Fraværende: Ebbe Madsen

Fraværende: Johnny Kjeldsen

Fraværende: August Jakobsen, i stedet mødte Richard Paulsen.